text: Portugiser bliver i Vejle Boldklub
  01 april 2014 kl. 11.17
  Den 23-årige portugiser João Pereira har forlænget kontrakten med Vejle Boldklub med yderligere en sæson frem til sommeren 2015.
  Forsvarsspilleren João Pereira kom til Vejle Boldklub i august 2013 og står noteret for 16 kampe i VB-trøjen.
  Den 23-årige portugiser glæder sig over kontraktforlængelsen.
  - Siden jeg kom til Vejle Boldklub har, jeg spillet fast, og spilletid er vigtig for en spiller. Det er første sæson for mig i Vejle Boldklub, og med en trup af unge spillere er jeg sikker på, vi kan udvikle os yderligere sammen, siger João Pereira.
  